## Carlos Mazón: “Col·laborarem activament perquè la nova seu d’UNICEF siga una realitat en la Comunitat Valenciana”

*** Destaca la “bona sintonia” per a avançar en l’ampliació de la base de Quart de Poblet i estudiar noves instal·lacions de l’ONU en el nostre territori
* El president de la Generalitat manté una reunió amb el cap de la base de l’ONU a València, Michel Bergeron**

**València.**

El president de la Generalitat, Carlos Mazón, ha assenyalat que l’executiu valencià “està col·laborant activament amb Nacions Unides perquè la nova seu d’UNICEF siga una realitat en la Comunitat Valenciana”.

Així s’ha manifestat després de la reunió que ha mantingut amb el cap de la base de l’ONU a València, Michel Bergeron, a on també s’ha abordat, entre altres temes, l’ampliació de les instal·lacions de l’organisme a Quart de Poblet.

Al respecte, el cap del Consell ha traslladat el compromís de “treballar de manera coordinada per a fer realitat este projecte” en infraestructures que enfortiran l’operativitat de la base com millorar els accessos al centre, un projecte que fa temps que està paralitzat.

Així mateix, ha subratllat “la bona sintonia” amb el representant de l’ONU per a “avançar en l’objectiu comú perquè la Comunitat Valenciana aculla noves agències de l’organisme”.

Per al cap del Consell, “l’aposta de Nacions Unides pel nostre territori és cada vegada més fort i queda patent amb noves iniciatives com la futura Oficina de Tecnologies Digitals i Emergents i la consolidació de les quals ja estan implantades en la Comunitat Valenciana”.

El president ha afirmat que “som una terra ambiciosa, atractiva i oberta a rebre projectes que reforcen la nostra posició de lideratge en l’arc mediterrani i atraguen actuacions innovadores, sostenibles i generadores d’oportunitats”.

L’Organització de Nacions Unides, a més de la seua base a València, l’única d’estes característiques a Espanya; disposa en el nostre territori amb una oficina d’ACNUR i una seu del centre de computació UNICC a València o el Centre de les Nacions Unides de Tecnologia de la Informació i les Comunicacions a Quart de Poblet, entre altres.

Fecha: 08/05/2025